Κολέγιο «ΔΕΛΑΣΑΛ» Θεσσαλονίκης

Το **Κολέγιο «ΔΕΛΑΣΑΛ»**, ένα λασαλιανό σχολείο που ιδρύθηκε το 1888 στη Θεσσαλονίκη, στηρίζεται στην εμπειρία, στον διάλογο, στη συνεργασία και την πίστη σε κοινές αξίες (χριστιανικές και ανθρωπιστικές), οι οποίες προσδίδουν στο «Λασαλιανό Εκπαιδευτικό Σχέδιο» μια ανθρωπιστική και πνευματική δυναμική.

## Ιστορική Διαδρομή
Στις 14 Οκτωβρίου 1888, 5 Frères έφθασαν ατμοπλοϊκώς στη Θεσσαλονίκη. Προέρχονταν από την Αλεξάνδρεια, την Αθήνα και τη Σμύρνη. Αρχηγός τους ήταν ο Frère Ολύμπιος. Την επόμενη μέρα άρχισαν στις εγκαταστάσεις της Σχολής Λαζαριστών τα πρώτα τους μαθήματα. Η αθρόα προσέλευση των μαθητών ήταν γι' αυτούς μια ισχυρή ενθάρρυνση για να συνεχίσουν το δύσκολο έργο τους.
αριστερά|μικρογραφία|Η σχολή «ΔΕΛΑΣΑΛ» στην οδό Φράγκων
Το 1895 η Σχολή μεταφέρθηκε στην οικία Σαρνώ την οποία το Τάγμα αγόρασε μαζί με τα γύρω οικόπεδα της οδού Φράγκων 10 (σημερινή διεύθυνση Φράγκων 2-4). Εκεί χτίστηκε η νέα Σχολή και το 1926 το νέο κτίριο (ο σημερινός "Δημόκριτος").

Το 1933 μετασχηματίζεται από γαλλόφωνο εκπαιδευτικό ίδρυμα σε Ελληνογαλλικό Κολέγιο "ΔΕΛΑΣΑΛ" και λειτουργεί από τότε σύμφωνα με την ισχύουσα νομοθεσία του Ελληνικού Υπουργείου Παιδείας.
μικρογραφία|Το κολέγιο «ΔΕΛΑΣΑΛ» στο Ρετζίκι (Πεύκα)
Το 1968 μεταφέρεται στις σύγχρονες ιδιόκτητες εγκαταστάσεις του στο Ρετζίκι (Πεύκα), προάστιο της Θεσσαλονίκης, μέσα σ' ένα πευκόφυτο περιβάλλον έκτασης 60 στρεμμάτων. Το οικόπεδο αυτό είχε αγορασθεί από την Κοινότητα των Frères το 1902 για 10.000 γαλλικά φράγκα από τον Πασκάλ Ρουντζιέρο, που το είχε αποκτήσει από τον Σαρνώ. Η περιοχή αρχικά ανήκε στον γνωστό επιχειρηματία της πόλης Τζέκυ Άμποτ.

Το 1980 σταδιακά μετατρέπεται σε μικτό. Σήμερα, το Ελληνογαλλικό Κολέγιο "ΔΕΛΑΣΑΛ" έχει 1100 μαθητές και συνεχίζει με αμείωτο ενδιαφέρον να προσφέρει τις υπηρεσίες του στη σπουδάζουσα νεολαία της πόλης μας ξεκινώντας από τον Παιδικό Σταθμό, το Νηπιαγωγείο και το Δημοτικό ως το Γυμνάσιο και το Λύκειο.

## Εγκαταστάσεις
μικρογραφία|Πανοραμική εικόνα του κολεγίου «ΔΕΛΑΣΑΛ»
Tο 1968 μεταφέρθηκε στις σύγχρονες κτιριακές εγκαταστάσεις του στο Ρετζίκι, ένα προάστιο που απέχει 7 χιλιόμετρα από την πόλη της Θεσσαλονίκης. Σ’ ένα καταπράσινο ιδιόκτητο κτήμα πενήντα οκτώ (58) στρεμμάτων, που οι Frères είχαν αγοράσει ήδη από το 1902, κτίστηκαν οι εγκαταστάσεις της Κοινότητας των Frères και το κτίριο του Γυμνασίου – Λυκείου. 

Από το 2000, στο ανακαινισμένο κτίριο της Κοινότητας των Frères, στεγάζεται το Νηπιαγωγείο και το Δημοτικό «ΔΕΛΑΣΑΛ». Τον Νοέμβριο του 2008 εγκαινιάστηκε το νέο υπερσύγχρονο κυκλικό κτίριο του Παιδικού Σταθμού και του Νηπιαγωγείου «ΔΕΛΑΣΑΛ», προκειμένου να καλύψει την αύξηση του αριθμού των νηπίων. Σήμερα, στο Κολέγιο υπάρχουν αθλητικές εγκαταστάσεις (γήπεδα μπάσκετ, βόλεϊ, τέννις, mini soccer), αίθουσες σκάκι, Tae Kwon Do, ενόργανης, χορών, δύο κλειστά γυμναστήρια, Αίθουσα Εκδηλώσεων, εργαστήρια Φυσικής και Χημείας, πολυδύναμες αίθουσες, αίθουσα μουσικής, εργαστήριο εικαστικών, εργαστήρια Η/Υ και όλοι οι απαραίτητοι χώροι για την κάλυψη των αναγκών της παιδείας του 21ου αιώνα. 

## Όραμα και Αξίες
μικρογραφία|Το κτίριο του Δημοτικού «ΔΕΛΑΣΑΛ»
μικρογραφία|Το κτίριο του Παιδικού Σταθμού και του Νηπιαγωγείου «ΔΕΛΑΣΑΛ»
Το Κολέγιο «ΔΕΛΑΣΑΛ» ανήκει στην Ιερά Μονή «ΔΕΛΑΣΑΛ» του Μοναχικού Τάγματος των Αδελφών των Χριστιανικών Σχολείων της Καθολικής Εκκλησίας, που ίδρυσε ο Γάλλος Ιερωμένος Jean-Baptiste de La Salle, το 1680 στη Reims της Γαλλίας. Σήμερα, στο Τάγμα ανήκουν περισσότερα από 1.100 σχολεία και πανεπιστήμια, σε 80 χώρες του κόσμου. Το Κολέγιο «ΔΕΛΑΣΑΛ» ιδρύθηκε στη Θεσσαλονίκη το 1888 και μεταφέρθηκε στα Πεύκα το 1968. Περιλαμβάνει όλες τις προσχολικές και σχολικές μονάδες: Βρεφονηπιακό Σταθμό, Νηπιαγωγείο, Δημοτικό Σχολείο, Γυμνάσιο, Γενικό Λύκειο. Το Γυμνάσιο και το Λύκειο εντάσσονται, σύμφωνα με το Υπουργείο Παιδείας, στα Ξένα Σχολεία, που λειτουργούν με ελληνικό πρόγραμμα σπουδών. Είναι ένα από τα έξι λασαλιανά σχολεία, που λειτουργούν σήμερα στην Ελλάδα (στη Θεσσαλονίκη, τον Άλιμο, το Μαρούσι, το Ψυχικό και τη Σύρο). Το Σχολείο είναι μη κερδοσκοπικού χαρακτήρα και υπηρετεί τους νέους, μέσω της δύναμης της παιδείας, των αξιών και της εκπαίδευσης που παρέχει. Οδηγεί τους μαθητές στην επιτυχία, μέσα από ένα δυναμικό και καινοτόμο πρόγραμμα σπουδών, με ενθουσιώδεις και καταρτισμένους εκπαιδευτικούς και σε ένα πλήρως τεχνολογικά εξοπλισμένο εκπαιδευτήριο. Με όλα τα παραπάνω, καθώς και με την ταυτόχρονη συστηματική διδασκαλία της Γαλλικής και της Αγγλικής γλώσσας, οι μαθητές αποκτούν όλες εκείνες τις γνώσεις, τις δεξιότητες, τις ικανότητες, αλλά και τις αξίες που θα τους επιτρέψουν να λειτουργούν ως αυριανοί πολίτες στο οικογενειακό, επαγγελματικό και κοινωνικό περιβάλλον. Σεβόμενο την ελευθερία συνείδησης, το Κολέγιο δέχεται οποιοδήποτε μαθητή, εφόσον οι κηδεμόνες του αποδέχονται τον παρόντα Κανονισμό. Η καθημερινή συνύπαρξη μαθητών διαφορετικών θρησκευμάτων, δογμάτων και εθνικοτήτων στον σχολικό χώρο συμβάλλει στην αποδοχή της διαφορετικότητας του άλλου, στην αμοιβαία εκτίμηση και στον αμοιβαίο σεβασμό των ιδιαιτεροτήτων του καθενός.

## Δίκτυο
μικρογραφία|La Salle Ελλάδας

#### Διεθνές Λασαλιανό Δίκτυο
ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ "LA SALLE", *μια διεθνής εκπαιδευτική παρουσία!*

Ο Εκπαιδευτικός Οργανισμός "LaSalle" αποτελείται από ένα δίκτυο εκπαιδευτηρίων που αποκαλούνται λασαλιανά, από το όνομα του ιδρυτή των πρώτων χριστιανικών σχολείων στην Ευρώπη, ιερέα Jean-Baptiste de La Salle, πρωτοπόρο για την εποχή του παιδαγωγό, που αφιέρωσε τη ζωή του στους δασκάλους, στα παιδιά και την εκπαίδευσή τους.

Τα πρώτα σχολεία δημιουργήθηκαν τον 17ο αιώνα στη Γαλλία και, σήμερα, τα σχολεία που εξακολουθούν να εφαρμόζουν τις παιδαγωγικές αρχές του De La Salle ανέρχονται περίπου στα 1.100. Συστήνουν τον μεγαλύτερο εκπαιδευτικό οργανισμό παγκοσμίως. Πρόκειται για μονάδες όλων των βαθμίδων της εκπαίδευσης, από παιδικούς σταθμούς, νηπιαγωγεία,  δημοτικά, γυμνάσια, γενικά και τεχνολογικά λύκεια μέχρι και πανεπιστήμια. Όλα αυτά τα εκπαιδευτικά ιδρύματα λειτουργούν χάρη στη συνεργασία ανάμεσα σε 90.000 λαϊκούς εκπαιδευτικούς και σε 4.500 frères.  

Ανταποκρινόμενοι στις ανάγκες των καιρών, οι συνεχιστές του έργου του De La Salle, εξακολουθούν με πίστη και ζήλο να προσφέρουν σε 80 συνολικά χώρες σε όλο τον κόσμο τις εκπαιδευτικές και παιδαγωγικές τους υπηρεσίες σε 1.000.000 και πλέον παιδιά, εφήβους και νέους, όποιες κι αν είναι οι θρησκευτικές τους πεποιθήσεις, οι πολιτιστικές τους καταβολές ή η γλώσσα που μιλούν.

Η έδρα της κεντρικής διοίκησης του Τάγματος των Αδελφών των Χριστιανικών Σχολείων  και των λασαλιανών σχολείων βρίσκεται στη Ρώμη [www.lasalle.org]. Τα 1.000 λασαλιανά εκπαιδευτήρια, διάσπαρτα και στις πέντε ηπείρους, χωρίζονται σε πέντε μεγάλες περιοχές που περιλαμβάνουν:

* χώρες της Ευρώπης & της Μεσογείου -> RELEM
* χώρες της Ασίας, της Αυστραλίας & του Ειρηνικού Ωκεανού -> PARC
* χώρες της Βόρειας Αμερικής (Η.Π.Α., Καναδάς) -> RELAN
* χώρες της Λατινικής Αμερικής -> RELAL
* χώρες της Αφρικής -> RELAF

Τα λασαλιανά σχολεία, που λειτουργούν στην Ελλάδα από τα μέσα του 19ου αιώνα, ανήκουν στην ευρύτερη περιοχή της RELEM και διοικητικά υπάγονται στη διοικητική περιφέρεια της Γαλλίας [www.lasallefrance.fr], που αριθμεί 130 εκπαιδευτήρια.

#### Ελληνικό Λασαλιανό Δίκτυο
Στον ελλαδικό χώρο, λειτουργούν σήμερα τέσσερα εκπαιδευτήρια, που ακολουθούν τις παιδαγωγικές αρχές του Jean-Baptiste de La Salle και θεωρούνται ισότιμα μέλη του παγκόσμιου Εκπαιδευτικού Οργανισμού "LaSalle":

* τα Εκπαιδευτήρια ΔΕΛΑΣΑΛ στη Σύρο | www.sgschool.gr
* το Κολέγιο «ΔΕΛΑΣΑΛ» στη Θεσσαλονίκη | www.delasalle.gr
* η Ελληνογαλλική Σχολή "Saint-Paul" στον Πειραιά | www.saintpaul-delasalle.gr
* το Νηπιαγωγείο & το Δημοτικό του "Saint-Paul", με την επωνυμία  «ΔΕΛΑΣΑΛ» στον  Άλιμο | www.saintpaul-delasalle.gr
* η Ελληνογαλλική Σχολή Ουρσουλινών στο Μαρούσι και στο Ν. Ψυχικό | www.ursulines.gr

## Εκπαιδευτική Φιλοσοφία
μικρογραφία|Το κολέγιο «ΔΕΛΑΣΑΛ»
«Το σχολείο να λειτουργεί καλά»: Αυτή η έκφραση από επιστολή του Jean-Baptiste de La Salle υπογραμμίζει την αξία που ο ίδιος απέδιδε στην έννοια της τάξης και της αποτελεσματικότητας μέσα στα σχολεία. Το λασαλιανό σχολείο είναι ένα σχολείο ολικής ποιότητας, που επιδιώκει την επιτυχία των μαθητών του σε όλα τα γνωστικά αντικείμενα, υλοποιώντας πλήρως μια μορφωτική δραστηριότητα προσαρμοσμένη στις απαιτήσεις της σύγχρονης ζωής και προσανατολισμένη στον άνθρωπο και το περιβάλλον. Παράλληλα, με τη σχολική μόρφωση, το Κολέγιό μας βοηθάει τους μαθητές στην ανάπτυξη των κλίσεών τους και των δεξιοτήτων τους και, ταυτόχρονα, προάγει τις πανανθρώπινες χριστιανικές και ευαγγελικές αρχές. Επιδιώκει, επίσης, την ανάπτυξη δημοκρατικού ήθους, αλληλοσεβασμού και υπευθυνότητας μεταξύ των μαθητών, με στόχο την αρμονική ανάπτυξη της προσωπικότητας των εφήβων. Οι παραπάνω στόχοι θεμελιώνονται στην εκπαιδευτική αντίληψη του λασαλιανού πνεύματος, όπως την εμπνεύστηκε ο Jean-Baptiste de La Salle τον 17ο αιώνα, και όπως προσαρμόζεται από τους συνεχιστές του έργου του (Μοναχούς και Λαϊκούς) στις απαιτήσεις της σύγχρονης εποχής.

## Μέσα επίτευξης στόχων
Η συνεργασία μεταξύ των διαφόρων φορέων που αποτελούν την εκπαιδευτική κοινότητα (Frères (Αδελφοί μοναχοί), διευθυντές, καθηγητές, εκπαιδευτικοί, μαθητές, γονείς, απόφοιτοι).

Η στενή συνεργασία των εκπαιδευτικών μεταξύ τους και ιδιαίτερα ανάμεσα στους συναδέλφους της ίδιας ειδικότητας και τους διδάσκοντες στο ίδιο τμήμα ή τάξη.

Η συνεργασία μεταξύ των λασαλιανών σχολείων στην Ελλάδα αλλά και σε όλο τον κόσμο.

Η προσωπική δράση των διδασκόντων μέσα σ’ ένα πνεύμα αφοσίωσης, προσφοράς και επιστημονικής κατάρτισης.

Η συνεχής επιμόρφωση του προσωπικού.

Η φροντίδα εκ μέρους των εκπαιδευτικών για τις ανάγκες και τις ανησυχίες όλων των μαθητών και ιδιαίτερα των αδυνάτων, σύμφωνα με το λασαλιανό πνεύμα.

Η ενεργός συμμετοχή των μαθητών στην καλή λειτουργία του Σχολείου, μέσω των μαθητικών συμβουλίων των τάξεων και γενικά των Μαθητικών Κοινοτήτων.

Η πειθαρχία, η οποία όμως νοείται ως ατομική και κοινωνική αξία, που συμβάλλει στην αυτοκυριαρχία, τον αμοιβαίο σεβασμό και την αποτελεσματικότητα κατά την εργασία.

Η καλλιέργεια της χριστιανικής πίστης, η άσκηση φιλανθρωπικών δραστηριοτήτων και η εθελοντική εργασία.

*«Να διδάσκετε με ευσυνειδησία όλους τους μαθητές τους οποίους αναλάβατε να μορφώσετε. Να μην παραμελείτε κανέναν, να φροντίζετε εξίσου για όλους, κυρίως για τους πιο αδύνατους και τους πιο αμελείς.»*

*«Να τους μιλάτε πάντα τρυφερά και να σωπαίνετε, όταν καταλαβαίνετε ότι θα τους μιλήσετε διαφορετικά.»*

*«Θα πρέπει ο μαθητής να συνηθίσει να εργάζεται με επιμέλεια και ευσυνειδησία, όχι από φόβο ή εξαναγκασμό, αλλά από προσήλωση στο καθήκον.» Ι.-Β. ΔΕΛΑΣΑΛ, (1651 – 1719)*

## Περιβαλλοντική Ευαισθησία
μικρογραφία|Πανοραμική εικόνα του κολεγίου «ΔΕΛΑΣΑΛ»
Το Κολέγιο «ΔΕΛΑΣΑΛ» συμμετέχει στο πρόγραμμα «Οικολογικά Σχολεία» (Eco-Schools), προωθώντας δράσεις, συμμετέχοντας σε συνέδρια και διαγωνισμούς, διοργανώνοντας εκδηλώσεις που σχετίζονται με την αειφορία, την ανακύκλωση και την ευαισθητοποίηση για την κλιματική αλλαγή.

Το Κολέγιο «ΔΕΛΑΣΑΛ», ως πιστοποιημένο σχολείο της UNESCO, έχει εντάξει στους βασικούς σκοπούς του την ενεργειακή αναβάθμιση των κτηρίων όλων των σχολικών του μονάδων, από τον Παιδικό Σταθμό και το Νηπιαγωγείο μέχρι το Δημοτικό, το Γυμνάσιο και το Λύκειο. Με τη διενέργεια ποικίλων βιοκλιματικών παρεμβάσεων, οδηγείται σταδιακά στην πραγμάτωση του στόχου για ένα «πράσινο» σχολείο και, παράλληλα, στην αειφόρο ανάπτυξη και στην καλλιέργεια οικολογικής συνείδησης σε όλη την εκπαιδευτική του κοινότητα.

Σε αυτό το πλαίσιο και με στόχο την παραγωγή «πράσινης» ενέργειας, το Κολέγιο «ΔΕΛΑΣΑΛ» προχώρησε στην εγκατάσταση φωτοβολταϊκού σταθμού ισχύος 100KW και έτσι:

* θα καλύψει σε ποσοστό μεγαλύτερο του 90% τις ενεργειακές του ανάγκες,
* θα μειώσει το ενεργειακό του αποτύπωμα πραστατεύοντας το περιβάλλον,
* θα μειώσει το αποτύπωμα άνθρακα και, κατά συνέπεια, την επίδρασή του στην κλιματική αλλαγή, στη ρύπανση του αέρα και των υδάτων και στη μόλυνση των φυσικών πόρων.

Στο Κολέγιο «ΔΕΛΑΣΑΛ» υπηρετούμε τους νέους μέσω της δύναμης της παιδείας, των αξιών και της εκπαίδευσης που παρέχουμε και εξελισσόμενοι συνεχώς καλύπτουμε με ζήλο και επιτυχία τις νέες και ολοένα αυξανόμενες ανάγκες των μαθητών μας, ώστε να ζουν στο μέλλον ως υπεύθυνοι και ενεργοί πολίτες του κόσμου.

## Κοινωνική Δράση και Εθελοντισμός
Ο εθελοντισμός αποτελεί βασικό πυλώνα της εκπαιδευτικής διαδικασίας. Το Κολέγιο «ΔΕΛΑΣΑΛ» συνεργάζεται με ποικίλους εθελοντικούς οργανισμούς, όπως το  « Χαμόγελο του Παιδιού», «Αντηρίδα» του Γ.Ν. Παπαγεωργίου Θεσσαλονίκης, «Άρσις», «Μπορούμε στη λαϊκή» , «ActionAid|», Τμήμα Πρόνοιας Δήμου Παύλου Μελά (Κοινωνικό Παντοπωλείο), Τμήμα Πρόνοιας  και Περιβάλλοντος Δήμου Νεάπολης Συκεών (Κοινωνικό Παντοπωλείο), Τμήμα Περιβάλλοντος Δήμου Θεσσαλονίκης, «Σχεδία», «ΕΔΟΜΑΚ» (Εθελοντική Διασωστική Ομάδα Αντιμετώπισης Καταστροφών), «Make a Wish», «Γιατροί Χωρίς Σύνορα», ΚΗΦΗ Νεάπολης Συκεών και Παύλου Μελά, «Φάρος του Κόσμου», «Κρουστωδοί», Κέντρο αποκατάστασης  και δημιουργικής απασχόλησης ΑΜΕΑ «Ο Σωτήρ», Βρεφοκομείο «Άγιος Στυλιανός», Διεθνής Μαραθώνιος «Μέγας Αλέξανδρος», «XANΘ», «Άλμα Ζωής»,  «Μπορούμε», «Παιδικές Καρδιές», Ελληνικό Παιδικό Χωριό  στο Φίλυρο, Ελληνικός Ερυθρός Σταυρός, «ΕΛΕΠΑΠ», Library4all, Ηλιτόμηνον, «Αρκτούρος», Αθλητική Ένωση Τυφλών «Πυρσός», Σύλλογος Συνδρόμου Down Ελλάδος, Εταιρεία Σπαστικών Βορείου Ελλάδος, Ειδικό Σχολείο Κωφών και Βαρήκοων, ΕΕΕΕΚ Θεσσαλονίκης , Σχολή Τυφλών, Τάγμα «Ιεραπόστολοι Αγάπης», Μέριμνα Ζωής – ΑΜΕΑ, Σύλλογος παραπληγικών Πέλλας, Δράση για το Κάτι Άλλο , Τμήμα Περιβάλλοντος Δήμου Παύλου Μελά, «Παιδική Αγκαλιά», Φιλόπτωχος Αδελφότης Κυριών Θεσσαλονίκης, iSea - Προστασία των υδάτινων οικοσυστημάτων, Δήμος Καλαμαριάς με δράση «Clean Up the Med», «Αχτίδα», «Let’s do it Greece», Ίδρυμα Λαμπράκη «Νοιάζομαι και Δρω», Helmepa, Εταιρεία Alzheimer, «Φίλοι Νέας Παραλίας», Παιδικό Χωριό SOS Πλαγιαρίου, «ΦροντίΖω», «Μετάδραση», Κάριτας Ελλάς, ΚΔΑΠΜΕΑ Δήμου Νεάπολης Συκεών, «Φλόγα», «Φίλοι της Μέριμνας» Θεσσαλονίκης, ΤΕΕ  Ειδικής Αγωγής, Καταφύγιο αδέσποτων ζώων «Γιάπος», Σω.Ε.Σ. (φιλοζωική οργάνωση) και τέλος, την Ύπατη Αρμοστεία.

## Διακρίσεις
Το Κολέγιο Δελασάλ έχει μακρά ιστορία αριστείας και οι μαθητές του διακρίνονται συχνά σε:

* Πανελλήνιους και Διεθνείς Διαγωνισμούς και συνέδρια: Μαθηματικά, Φυσική, Ρομποτική, Πληροφορική, Ρητορική, Εκθέσεις, κ.ά.
* Προσομοιώσεις Ευρωπαϊκού κοινοβουλίου
* Αγώνες Ρητορικής / Debating (στα ελληνικά και στα αγγλικά)
* MUN (Model United Nations): Συμμετοχή και βραβεύσεις σε συνέδρια.
* Συμμετοχή και διάκριση στο Harvard model congress Europe
* Αθλητικές διοργανώσεις: Στίβος, κολύμβηση, ποδόσφαιρο, καλαθοσφαίριση κ.ά.
* Πολιτιστικά προγράμματα: Θέατρο, μουσική, εικαστικά, όπου συχνά κερδίζουν επαίνους και βραβεία.

Το σχολείο έχει υψηλό ποσοστό επιτυχίας στις Πανελλήνιες Εξετάσεις, με πολλούς μαθητές να εισάγονται σε Ιατρικές, Νομικές, Πολυτεχνικές και άλλες υψηλόβαθμες σχολές. Ακόμα πολύ υψηλά ποσοστά επιτυχίας σε εξετάσεις για πιστοποίηση Αγγλικών, Γαλλικών και Πληροφορικής.

## Επιστημονικές, Πολιτιστικές και Αθλητικές Δραστηριότητες
Το σχολείο διοργανώνει το ετήσιο Φεστιβάλ Επιστημών και Τεχνολογίας, προσελκύοντας μαθητές από όλη την περιφέρεια. Το φεστιβάλ περιλαμβάνει εργαστήρια φυσικής, χημείας, βιολογίας, ρομποτικής και παρουσιάσεις από πανεπιστημιακούς φορείς. Διοργανώνει τον διαγωνισμό θετικών επιστημόνων. Επίσης παίρνει μέρος σε διαγωνισμούς πειραμάτων. Το κολέγιο «ΔΕΛΑΣΑΛ» ανήκει στο δίκτυο των σχολείων Unesco και είναι πιστοποιημένο σχολείο Erasmus+.

Το Κολέγιο διοργανώνει το ετήσιο «Αθλητικό & Πολιτιστικό Φεστιβάλ», με συμμετοχή μαθητών, γονέων και αποφοίτων, περιλαμβάνοντας αθλητικούς αγώνες, θεατρικές παραστάσεις και άλλες δραστηριότητες.

Παράλληλα, κάθε χρόνο μετά το πέρας του σχολικού ωραρίου, λειτουργούν όμιλοι ποικίλου περιεχομένου. Μερικοί από αυτούς είναι: Όμιλος Κινηματογράφου, Εικονικές Δίκες, Μελέτη Βασικών Μαθημάτων, Μοντέρνος χορός, Όμιλος Αστρονομίας, Όμιλοι Γαλλικών για μαθητές Λυκείου, Όμιλος Θεάτρου, Όμιλος Καλών Τεχνών, Όμιλος Λογοτεχνίας - Δημιουργική Γραφή, Όμιλος Ραδιοφώνου, Όμιλος Ρητορικής και Επιχειρηματολογίας, Ρομποτική, Όμιλος «Formula 1 for schools», Μελέτη Γαλλικών, Όμιλος MFUN, Όμιλος «PYTHON TEENS», Όμιλος Yoga, Ορχήστρα, Atelier de théâtre, Diplômes DELF-SORBONNE, Harvard Model Congress, Junior Debate Club , Senior Debate Club, Proficiency Club, Αγγλόφωνο MUN, Atelier ‘Parole’, Groove Lab, Η φωνή του Σώματος, Spelling Bee Club, Αγγλόφωνο Θέατρο, Creative Storytellers, Βιολογία+ Φυσική+ Χημεία, Επιχειρηματικότητα, Μαθηματικά, Όμιλοι Προγραμματισμού, Fight Club - Power Dance Club, IELTS & MUN, Όμιλος Αφροβραζιλιάνικων κρουστών - BATALA SALONICA junior,  Όμιλος Στατιστικής, Χορωδία.

## Παραπομπές